CELEX: 62014TN0464
Language: sl
Date: 2014-06-20 00:00:00
Title: Zadeva T-464/14 P: Pritožba, ki jo je 20. junija 2014 vložil Risto Nieminen zoper sodbo, ki jo je 10. aprila 2014 izdalo Sodišče za uslužbence v zadevi F - 81/12, Nieminen proti Svetu

11.8.2014   
            
            
               SL
            
            
               Uradni list Evropske unije
            
            
               C 261/45
            
         Pritožba, ki jo je 20. junija 2014 vložil Risto Nieminen zoper sodbo, ki jo je 10. aprila 2014 izdalo Sodišče za uslužbence v zadevi F - 81/12, Nieminen proti Svetu
   (Zadeva T-464/14 P)
   2014/C 261/71
   Jezik postopka: francoščina
   
      Stranki
   
   
      Pritožnik: Risto Nieminen (Kraainem, Belgija) (zastopniki: M. de Abreu Caldas, D. de Abreu Caldas in J.-N. Louis, odvetniki)
   
      Druga stranka v postopku: Svet Evropske unije
   
      Predloga
   
   Pritožnik Splošnemu sodišču predlaga, naj:
   
               —
            
            
               razveljavi sodbo Sodišča za uslužbence Evropske unije (drugi senat) z dne 10. aprila 2014 v zadevi F-81/12 (Risto Nieminen proti Svetu);
            
         
               —
            
            
               Svetu naloži plačilo stroškov postopka na obeh stopnjah.
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja dva pritožbena razloga.
   
               1.
            
            
               Prvi pritožbeni razlog: kršitev pravice do obrambe, ker naj bi Sodišče za uslužbence štelo, da pritožnik ni predložil dovolj dokazov o očitni napaki pri presoji, čeprav je vedelo, da ni imel dejanskih možnosti, da bi to dokazal, in čeprav toženi stranki ni naložilo, naj predloži vse dokumente, upoštevne pri presoji utemeljenosti tega razloga.
            
         
               2.
            
            
               Drugi pritožbeni razlog: izkrivljanje dokazov in dejstev.